Johann Dzierzon

Johann Dzierzon (født 16. januar 1811 i Lowkowitz i Øvre Schlesien i Preussen, død der 26. oktober 1906) var en polsk katolsk prest og birøkter. 

Han var sogneprest i den katolske menighet i Karlsmarkt utenfor Oppeln 1837-1869.

Han er kjent som den første moderne birøkteren. En av Dzierzons viktigste innsatser som birøkter var oppfinnelsen av en praktisk anvendbar bikube med flyttbare rammer, noe som gav mulighet til å regulere bienes virksomhet uten å skade dem eller deres virksomhet. Dzierzon publiderte en mengde arbeider, trykte i lokale bitidskrifter, og  publikasjonene Theorie und Praxides neuen Bienenfreundes 1848 og Rationelle Bienenzucht i 1861.

Byen Dzierżoniów i Nedre Schlesien, tidligere kalt Reichenbach im Eulengebirge, fikk sitt nye navn til minne om Dzierzon 1946 etter at byen var tilfalt Polen ved andre vedenskrigs avslutning.

Kilder 
 Svensk uppslagsbok. Malmö 1931.

Tyske katolske prester
Birøktere
Tyske entomologer
Personer fra Kluczbork fylke